Fostul pugilist american Mike Tyson va vizita, miercuri, Palatul Parlamentului si va participa ca invitat la sedinta plenului Senatului.

Secretarul liberal al Senatului, Ben-Oni Ardelean, a declarat ca acesta va ajunge in Romania in jurul orei 11,00.

"Maine (miercuri - n.r.), in cadrul sedintei de dimineata a plenului Senatului, va veni si domnul Mike Tyson, care este recunoscut in lumea sportului si a filantropiei, in general. Va veni si va fi salutat in cadrul Senatului. Bineinteles, va vizita si aceasta cladire frumoasa, si Bucurestiul. Aterizeaza maine dimineata, la 11,00. Nu stiu restul programului", a declarat Ardelean, la finalul sedintei Biroului permanent al Senatului, conform Agerpres.

Intrebat cine anume l-a invitat Mike Tyson la Senat, liberalul a replicat:

"Nu pot sa va dau detaliile astea, stiu doar ca maine va veni la Senat".